及第後讀書院詠物[一]十首上禮部李侍郎 □□（伯三四八○）
作者：樊鑄
朝代：唐

paragraphs: 鑄劍本來殺讎[一]人，懷珠本來報國士。
信知善惡皆相報，如何不肯樹桃李。
物情飜覆難可論，莫言權勢長頭[二]存。
鼎食却爲農桑子，布衣還啟丞相門。
丈夫立身須自省，知禍知福如形影。
乍可惠人一飯恩，不得唾人千里井。
（[一]原作「讎殺」，依劉校互乙。
[二]劉云：「『長頭』二字乃俗語。
『頭』，尾聲。
」）。